“Катэхізіс Каталіцкага Касцёла” ў нумары 1438 кажа: Перыяды і дні пакаяння на працягу літургічнага года (час Вялікага посту, кожная пятніца ў памяць смерці Госпада) з’яўляюцца ў Касцёле асаблівым часам практыкі пакаяння. Гэтыя перыяды больш за ўсё падыходзяць для духоўных практыкаванняў, набажэнстваў пакаяння, пілігрымак пакутнага характару, а таксама для добраахвотных самаабмежаванняў, такіх, як пост і міласціна, і для таго, каб па-братэрску дзяліцца з іншымі (дабрачынныя і місіянерскія справы).